123. löggjafarþing 1998–99.

Þskj. 934 — 323. mál.

Breytingartillögur

við frv. til l. um Lífeyrissjóð bænda.

Frá Pétri H. Blöndal og Gunnlaugi M. Sigmundssyni.

1.	Við 1. gr. Við greinina bætist ný málsgrein, svohljóðandi:

Sjóðurinn er eign sjóðfélaga og lífeyrisþega. Innstæða eða réttindi skv. 7. gr. eru eign rétthafa.

2.	Við 8. gr. Greinin orðist svo:

Félagsfundur fer með æðsta vald í málefnum sjóðsins. Heimild til að sitja félagsfund hafa sjóðfélagar eða umboðsmenn þeirra. Stjórn lífeyrissjóðs boðar til félagsfundar. Henni ber að boða félagsfund innan viku ef sjóðfélagar með1 10atkvæðavægis eða end
urskoðendur sjóðsins krefjast þess skriflega og greina fundarefni. Til félagsfundar skal boðað með dagskrá í auglýsingu í fjölmiðlum með minnst fjögurra vikna og mest sjö vikna fyrirvara.

Atkvæðisréttur sjóðfélaga á félagsfundi fer eftir áunnum og framreiknuðum iðgjöld um þeirra eftir nánari ákvæðum í samþykktum sjóðsins skv. 22. gr. Sjóðfélagi getur veitt öðrum skriflegt umboð til þess að fara með atkvæði sitt á félagsfundi. Slíkt umboð gildir aldrei lengur í en tvö ár og það má afturkalla hvenær sem er.

Árlega skal halda félagsfund, ársfund, í síðasta lagi fjórum mánuðum eftir lok	reikn ingsárs. Í fundarboði skal auglýst eftir framboðum til stjórnar og gefa tveggja vikna framboðsfrest. Á ársfundi skal taka fyrir skýrslu stjórnar, ársreikninga, tryggingafræði lega úttekt, fjárfestingarstefnu, laun stjórnar og tillögu stjórnar eða félagsmanna um breytingar á samþykktum sjóðsins. Til breytinga á samþykktum sjóðsins þarf 2 3 hluta atkvæða.

Stjórn sjóðsins og endurskoðanda skal kjósa beint á ársfundi eða með almennri leyni legri póstatkvæðagreiðslu fyrir ársfund.

3.	Við 22. gr. Á eftir 1. málsl. komi nýr málsliður, svohljóðandi: Þar komi m.a. fram að hver sjóðfélagi verði reglulega upplýstur um réttindi sín og eign sína í sjóðnum sem er verðmæti réttinda hans í sjóðnum, þ.e. hlutdeild hans í hreinni eign til greiðslu lífeyris.

4.	Við frumvarpið bætist ákvæði til bráðabirgða, svohljóðandi:

Stjórn sjóðsins sem situr við gildistöku laga þessara skal sitja þar til ný stjórn hefur verið kjörin á fyrsta ársfundi eftir gildistöku laga þessara, sbr. 8. gr.

Ákvæði laga nr. 50/1984 um skipulag og starfsemi sjóðsins skulu gilda eftir því sem við á þar til nýjar reglur hafa verið settar á fyrsta ársfundi, sbr. 22. gr.